Tiera Firmė

Tiera Firmė ( – „tvirta žemė, sausuma“) – Centrinės Amerikos pietrytinių pakrančių bei Pietų Amerikos šiaurinių pakrančių pavadinimas Amerikos kolonizavimo pradžioje.

Rytų Venesuela buvo pirmasis Tiera Firmės regionas, kurį pasiekė ispanų konkistadorai. 1498 m. Kristupas Kolumbas ištyrinėjo Parijos įlanką ir kraštą pavadino „Malonės Žeme“ (tierra de gracias) dėl draugiškų indėnų ir gražių kraštovaizdžių. Toliau keliautojas pasiekė Orinoko deltą ir, nustebintas gėlo vandens gausos, įplaukė giliau į žemyną. Vėliau kolonizacija susitelkė į Urabos įlanką. Ten įkurta Santa Marija la Antigva del Darjeno kolonija.

Tiera Firmė palaipsniui buvo padalinta į atskiras provincijas:
 Naujosios Andalūzijos provincija – apėmė Venesuelos šiaurines pakrantes;
 Kartachenos provincija – apėmė šiaurinę Kolumbiją;
 Santa Martos provincija – apėmė šiaurės rytų Kolumbiją;
 Sąsmaukos provincija – apėmė Panamos sąsmaukos rytinę dalį;
 Veragvos gubernatorystė – apėmė Panamos sąsmaukos vakarinę dalį.

Ispanijos kolonijos Amerikoje